
90                                           DR.31.10.2018                                                                                                                                            

 
that, saya lihat di sebelah sana ramai di kalangan Ahli Parlimen saya rasa yang berbakat dan 
berminat dalam usaha-usaha memperkasakan sukan ini.  

Saya rasa kalau kita kekang begitu sahaja, kita akan rasa sangat terasing daripada 
arus perdana sukan. It’s okay. I understand about Yang Berhormat Menteri kata jangan ada 
campur tangan oleh KBS. Saya rasa itu kita tetap sokong. Akan tetapi kalau Ahli-ahli Parlimen 
atau ADUN-ADUN ini adalah popular figures dalam hal-hal sukan tersebut, saya rasa 
mungkin ramai yang mahu mereka menerajui. Akan tetapi mungkin kita letakkan syarat yang 
mesti ada declaration bahawa KBS tidak boleh bercampur tangan. Saya rasa, I celebrate 
from the other side kalau mereka mahu berkecimpung dan membantu arus perdana sukan. 
Terima kasih, Yang Berhormat Menteri. 

 Tuan Syed Saddiq bin Syed Abdul Rahman [Muar]: Terima kasih, Yang 
Berhormat Kuala Kangsar. 

 Puan Nor Azrina binti Surip [Merbok]: Saya hendak tambah sedikit. Boleh, tidak 
Yang Berhormat? 

 Tuan Syed Saddiq bin Syed Abdul Rahman [Muar]: Izinkan saya menjawab 
dahulu. Sebab itu soalan khusus.  

 Puan Nor Azrina binti Surip [Merbok]: Tidak. Lebih kurang sama sikit hendak 
sambung. 

 Tuan Syed Saddiq bin Syed Abdul Rahman [Muar]: Kalau saya boleh menjawab 
soalan Yang Berhormat Kuala Kangsar. 

 Puan Nor Azrina binti Surip [Merbok]: Tidak. Lebih kurang sama dengan soalan 
Yang Berhormat Kuala Kangsar. 

 Timbalan Yang di-Pertua [Tuan Nga Kor Ming]: Jika sama jangan tanya lah.  

 Puan Nor Azrina binti Surip [Merbok]: Saya suka Yang Berhormat Menteri sebut 
macam itu tiada campur tangan politik. Cuma kadang-kadang dia berbeza, kalau dia ahli 
politik tetapi dia orang yang ‘ahlinya’ dalam bidang tersebut itu berbeza. Apa yang berlaku 
adalah bila ahli politik dan dia bukan ‘ahlinya’. Maksudnya kalau persatuan itu bola, tendang 
bola pun tidak tahu. Kalau dia seni kan, dia hendak cakap fasal seni pun tidak tahu. Maksud 
saya orang yang ‘ahlinya’. Itu saya rasa mungkin beri penekanan sebegitu.  

 Tuan Syed Saddiq bin Syed Abdul Rahman [Muar]: Terima kasih, Yang 
Berhormat. Saya setuju dengan cadangan tersebut. Sebab itu dalam bab ini, masalahnya 
adalah apabila lantikan tersebut dibuat kerana kuasa politik seseorang itu dan bukan minat 
atau bakatnya dalam sukan itu sendiri. Itu masalah. Seperti tadi kata bab bola sepak tidak 
pernah ambil tahu tetapi akhirnya boleh membuat keputusan yang agak besar dalam 
perkembangan bola sepak tanah air tercinta. Pada masa yang sama saya juga ambil maklum 
wujudnya beberapa ahli politik tetapi mereka juga penggiat yang agak aktif dalam sukan 
tersebut.  

Saya beri contoh rakan di sebelah sana, mungkin tiada di dalam Dewan ini tapi di 
Perak. Yang Berhormat Syahrul, dia sangat aktif dalam sukan ragbi. Bila turun pun dia sekali 
main dengan budak-budak tersebut dan pada masa yang sama sentiasa mencari dana. 
Bukan daripada kerajaan tetapi daripada syarikat-syarikat. Dalam bab ini, itu harus diraikan. 
Sama juga dibelah sini. Cuma yang tidak ada pengalaman tetapi hanya kerana kedudukan 
politiknya itu bermasalah sedikit kerana untuk kita mengembangkan bakat sukan tanah air 
tercinta lebih baik kita letak mereka yang betul-betul minat. The passion players of this 
industry. Izinkan saya terus sebab kalau tidak memang tidak habis.  

 Timbalan Yang di-Pertua [Tuan Nga Kor Ming]: Ya, masa tinggal 12 minit. 

 Tuan Syed Saddiq bin Syed Abdul Rahman [Muar]:  Betul. Teras ketiga, Tuan 
Yang di-Pertua, berkenaan dengan anak muda. Kita bergerak sedikit daripada sukan. Iaitu 
program-program pemerkasaan anak muda yang dibangkitkan oleh Yang Berhormat Kuala 
Kangsar dan juga oleh Yang Berhormat Johor Bahru. Apakah program-program baharu dan 
apakah hala tuju Kementerian Belia dan Sukan untuk memartabatkan suara anak muda? 
Selain usaha untuk menurunkan umur mengundi yang akan secara langsung dan tidak 
langsung memperkasakan suara anak muda dalam proses pembinaan negara.  

 



that, saya lihat di sebelah sana ramai di kalangan Ahli Parlimen saya rasa yang berbakat dan berminat dalam usaha-usaha memperkasakan sukan ini. Saya rasa kalau kita kekang begitu sahaja, kita akan rasa sangat terasing daripada arus perdana sukan. It's okay. I understand about Yang Berhormat Menteri kata jangan ada campur tangan oleh KBS. Saya rasa itu kita tetap sokong. Akan tetapi kalau Ahli-ahli Parlimen atau ADUN-ADUN ini adalah popular figures dalam hal-hal sukan tersebut, saya rasa mungkin ramai yang mahu mereka menerajui. Akan tetapi mungkin kita letakkan syarat yang mesti ada declaration bahawa KBS tidak boleh bercampur tangan. Saya rasa, I celebrate from the other side kalau mereka mahu berkecimpung dan membantu arus perdana sukan. Terima kasih, Yang Berhormat Menteri. Tuan Syed Saddiq bin Syed Abdul Rahman [Muar]: Terima kasih, Yang Berhormat Kuala Kangsar. Puan Nor Azrina binti Surip [Merbok]: Saya hendak tambah sedikit. Boleh, tidak Yang Berhormat?. Tuan Syed Saddiq bin Syed Abdul Rahman [Muar]: Izinkan saya menjawab dahulu. Sebab itu soalan khusus. Puan Nor Azrina binti Surip [Merbok]: Tidak. Lebih kurang sama sikit hendak sambung. Tuan Syed Saddiq bin Syed Abdul Rahman [Muar]: Kalau saya boleh menjawab soalan Yang Berhormat Kuala Kangsar. Puan Nor Azrina binti Surip [Merbok]: Tidak. Lebih kurang sama dengan soalan Yang Berhormat Kuala Kangsar. Timbalan Yang di-Pertua [Tuan Nga Kor Ming]: Jika sama jangan tanya lah. Puan Nor Azrina binti Surip [Merbok]: Saya suka Yang Berhormat Menteri sebut macam itu tiada campur tangan politik. Cuma kadang-kadang dia berbeza, kalau dia ahli politik tetapi dia orang yang 'ahlinya' dalam bidang tersebut itu berbeza. Apa yang berlaku adalah bila ahli politik dan dia bukan 'ahlinya'. Maksudnya kalau persatuan itu bola, tendang bola pun tidak tahu. Kalau dia seni kan, dia hendak cakap fasal seni pun tidak tahu. Maksud saya orang yang 'ahlinya'. Itu saya rasa mungkin beri penekanan sebegitu. Tuan Syed Saddiq bin Syed Abdul Rahman [Muar]: Terima kasih, Yang Berhormat. Saya setuju dengan cadangan tersebut. Sebab itu dalam bab ini, masalahnya adalah apabila lantikan tersebut dibuat kerana kuasa politik seseorang itu dan bukan minat atau bakatnya dalam sukan itu sendiri. Itu masalah. Seperti tadi kata bab bola sepak tidak pernah ambil tahu tetapi akhirnya boleh membuat keputusan yang agak besar dalam perkembangan bola sepak tanah air tercinta. Pada masa yang sama saya juga ambil maklum wujudnya beberapa ahli politik tetapi mereka juga penggiat yang agak aktif dalam sukan tersebut. Saya beri contoh rakan di sebelah sana, mungkin tiada di dalam Dewan ini tapi di Perak. Yang Berhormat Syahrul, dia sangat aktif dalam sukan ragbi. Bila turun pun dia sekali main dengan budak-budak tersebut dan pada masa yang sama sentiasa mencari dana. Bukan daripada kerajaan tetapi daripada syarikat-syarikat. Dalam bab ini, itu harus diraikan. Sama juga dibelah sini. Cuma yang tidak ada pengalaman tetapi hanya kerana kedudukan politiknya itu bermasalah sedikit kerana untuk kita mengembangkan bakat sukan tanah air tercinta lebih baik kita letak mereka yang betul-betul minat. The passion players of this industry. Izinkan saya terus sebab kalau tidak memang tidak habis. Timbalan Yang di-Pertua [Tuan Nga Kor Ming]: Ya, masa tinggal 12 minit. Tuan Syed Saddiq bin Syed Abdul Rahman [Muar]: Betul. Teras ketiga, Tuan Yang di-Pertua, berkenaan dengan anak muda. Kita bergerak sedikit daripada sukan. Iaitu program-program pemerkasaan anak muda yang dibangkitkan oleh Yang Berhormat Kuala Kangsar dan juga oleh Yang Berhormat Johor Bahru. Apakah program-program baharu dan apakah hala tuju Kementerian Belia dan Sukan untuk memartabatkan suara anak muda? Selain usaha untuk menurunkan umur mengundi yang akan secara langsung dan tidak langsung memperkasakan suara anak muda dalam proses pembinaan negara.